Lightyear

Lightyear 2022ko Angus MacLane estatubatuar zinema zuzendariaren animaziozko filma da. Toy Story saileko spin-off bat da.

Argumentua 

Lurretik 4,2 milioi urtera dagoen planeta batean, harrapatuta gelditu dira Buzz Lightyear, haren komandantea eta espazio-ontziko tripulazio guztia. Denak onik eraman nahiko ditu etxera Lightyearrek, baina gauzak ez dira izango uste bezain errazak. Itzulerako operazioan, astronautak Sox katua eta lagun gazte batzuk izango ditu alboan. Baina laguntzaileekin batera, han inguruan badira etsai gaiztoak: Zurg zitala eta haren roboten armada ez dira nolanahikoak. Plan bat du Zurgek, plan maltzur bat. Eta Lightyear kinka larrian izango da, etxetik oso urrun.

Polemika 
Filmean, harreman homosexual bat arinki erakusten duen eszena bat dago (bi emakumezkoren arteko musu bat), eta horrek polemikak eragin zituen.

Batetik, zabaldu zen Disney ekoiztetxearen barruan exekutbibo batzuek eszena zentsuratzen saiaru zirela, eta enpresa bertako langileek protesta egin zuten, bere horretan gera zedin, salatuz Disneyk apatia erakusten zuela LGTBIQ+ komunitatea defendatzerako garaian. 

Eszena agertzea nahikoa izan zen estreinaldia eragozteko Saudi Arabian, Indonesian eta beste herrialde batzuetan. Herrialde batzuetan, areto sarreretan oharrak jarri dituzte edukiari buruz, esate baterako Perun, "genero ideologia duten eszenak" erakusten direlakoan.

Erreferentziak

Kanpo estekak 

Ameriketako Estatu Batuetako filmak
Pixar filmak
Konputagailuzko animazio filmak
Umorezko filmak
Jostailuetan oinarritutako filmak
Robotei buruzko filmak
Estralurtarrei buruzko filmak
Denbora-bidaiei buruzko filmak
Haur filmak
Space operak
2020ko hamarkadako abentura filmak
3D filmak
Disneyren filmak
Walt Disney Picturesek ekoitzitako filmak